**HRVACE: Počela podjela paketa kućanskih i osnovnih higijenskih potrepština u sklopu projekta “Zaželi”**

Dana 31. srpnja 2024. g. u sklopu projekta “Zaželi ” započela je podjela paketa kućanskih i osnovnih higijenskih potrepština korisnicima na području Općine Hrvace i Grada Sinja.

Paketi su podijeljeni svim korisnicima projekta i nastavit će se dijeliti na mjesečnoj razini tijekom cijelog trajanja projekta, što je ukupno 30 mjeseci. Svaki paket uključuje sredstvo za ručno pranje posuđa, prašak za pranje rublja, paket toaletnog papira, paket papirantih ručnika, sredstvo za pranje ruku te gel za tuširanje.

U sklopu projekta je zaposleno 16 žena te voditelj i administrator. Zaposlene žene svojim radom i aktivnostima pružaju potporu i podršku za najmanje 96 korisnika, odnosno starijih osooba i osoba u nepovoljnom položaju. Naše zaposlenice redovito posjećuju korisnike, obavljaju kućanske poslove te im svojim društvom i razgovorom obogaćuju svakodnevni život.

Napominjemo da ukupna vrijednost projekta iznosi 720.000,00 EUR. Projekt je financiran bespovratnim sredstvima Europskog socijalnog fonda Plus u okviru Programa Učinkoviti ljudski potencijali 2021.- 2027.

